HotelEuropaZwedenHotel Toftaholm Herrgård
Totaal aantal kamers 45, Aantal eenpersoonskamers 8, Aantal tweepersoonskamers 37, Kamer met verbindingsdeur 2, Aantal suiten (gescheiden vertrekken) 1, Hotel, Meetinghotel / congreshotel, Landhotel, Familiair geleid hotel, niet-rokers hotel Suksesvolle werksonderhoude: Waarop jy moet fokus, en wat nié? - Solidariteit Wêreld LoopbaanSolidariteit Wêreld Loopbaan
Tuis › Artikels › Suksesvolle werksonderhoude: Waarop jy moet fokus, en wat nié?
Suksesvolle werksonderhoude: Waarop jy moet fokus, en wat nié?
Maandag | 30 Mei | 2016
Jy het pas ʼn werksonderhoud gekry vir ʼn pos wat jy regtig graag wil hê. Jy weet jy het net een kans om te beïndruk. Hoe hanteer jy die onvermydelike stres van ʼn werksonderhoud en berei doeltreffend voor? Hier is wat jy MOET en NIE MOET doen nie.
Vyf optredes om op te fokus vir ʼn suksesvolle werksonderhoud
Berei jou nog deegliker voor as wat jy dink nodig is. Vind soveel as moontlik uit oor die maatskappy – hoe dit georganiseer is, die kultuur, neigings in die betrokke bedryf en iets oor die onderhoudvoerder.
Bly kalm en haal asem.
Wees oplettend en fokus daarop om rustig, bedaard, en in beheer te bly in die minute net voor die onderhoud. Selfbeheersing is nodig om ʼn golf streshormone soos kortisol en adrenalien te vermy. Om jou asemteue te tel, is een van die vinnigste en doeltreffendste tegnieke om jou senuwees te kalmeer.
Formuleer ʼn strategie.
Jy kan die perfekte kwalifikasies op papier hê, maar om die beste voetjie voor te sit tydens ʼn onderhoud – iemand wat gemotiveerd is en maklik om mee saam te werk – is ʼn geoefende prestasie. Kies een of twee goed waarvoor jy onthou wil word. Is dit jou kommunikasievaardighede? Projekbestuursvaardighede? Professionele kennis? Fokus op ʼn paar goed wat jou aangenaam en onvergeetlik sal maak; dit is ʼn slim manier om die onderhoud te benader.
Verkoop jou persoonlike handelsmerk.
Besluit watter soort beeld wat jy aan die onderhoudvoerder wil oordra voordat jy die kamer binnegaan. Jou wêreldbeskouing en persoonlike filosofie moet jou prestasies en die eienskappe wat nodig is om suksesvol te wees in die spesifieke pos weerspieël.
Wees vriendelik met alle ontvangsdames en sekuriteitswagte.
“Wees gaaf met die ontvangsdame, sekuriteitswagte of wie jou ook al groet,” sê loopbaanafrigter Rita Friedman. “Hy of sy sal hoogs waarskynlik aan die bestuurder wat jou wil huur verslag doen oor jou optrede.”
Vyf optredes om te vermy vir ʼn suksesvolle werksonderhoud
Hou 15 minute voor die tyd op repeteer en navorsing doen
Jou navorsing, voorbereiding en oefening moet klaar wees voordat jy by die gebou inloop.
Moenie probeer voorspel presies hoe die onderhoud gaan verloop nie.
Selfs met al die regte voorbereiding kan jy nooit voorspel presies hoe die onderhoud gaan verloop nie. ʼn Suksesvolle kandidaat is sielkundig buigsaam en veerkragtig. Goeie aansoekers weet hoe om hul prestasies in verskillende situasies te laat uitstaan en hoe om by die huidige omstandighede aan te pas.
Moenie jouself wees nie
Wees net jouself? John Lees, ʼn beroepstrateeg en skrywer van The Interview Expert: How to Get the Job You Want en Job Interviews: Top Answers to Tough Questions, sê hierdie raad is misleidend. “An interview setting is a trained, improvised performance where you’re trying to present the best version of you. Bring as much energy and enthusiasm to the interview as you can.”
Moenie moeilike vrae op een slag beantwoord nie.
Moenie probeer om alle aspekte van ʼn moeilike vraag met een antwoord te dek nie; hou van die detail vir opvolgvrae.
Moenie kop verloor as die onderhoud sleg verloop nie.
Soms is dit duidelik dat ʼn onderhoud nie goed verloop nie. Miskien stel die onderhoudvoerder nie belang nie of dalk het jy oor ʼn paar belangrike vrae gestruikel. Weerstaan die versoeking om jou te kwel oor wat verby is. Fokus eerder op die gegewe oomblik en konsentreer op die beantwoording van die huidige vraag.
Natuurlik is dit normaal om jou te kwel, maar behoorlike voorbereiding kan die senuwees kalmeer. Suksesvolle en deeglike voorbereiding sal verseker dat jy jou beste voet voorsit – en so rustig, selfversekerd en georganiseerd as moontlik is.
Dillon, K. 2015. What You Should (And Shouldn’t) Focus On Before A Job Interview. SA Business Index. Beskikbaar by: <http://www.sabusinessindex.co.za/what-you-should-and-shouldnt-focus-on-before-a-job-interview/>.
Gallo, A. 2012. Stand Out in Your Interview. Harvard Business Review. Beskikbaar by: <https://hbr.org/2012/09/stand-out-in-your-interview>.
Smith, J. 2015. 15 things you should do in the 15 minutes before a job interview. Business Insider. Beskikbaar by: <http://www.businessinsider.com/what-to-do-right-before-a-job-interview-2015-6>.
Dinsdag | 21 Mei | 2019
Hoe bly ek gefokus by die werk?
Donderdag | 16 Mei | 2019
Tekens dat dit tyd is om jou werk te bedank
Dinsdag | 14 Mei | 2019
Taalpraktisyns: ‘Google Translate sal dít nooit kan doen’
Hoe om jou salaris te beding as jy om 'n pos aansoek doen
Moet ek dit oorweeg om as vryskut te werk?